OpenLLM-France/wikimedia huggingface dataset:
# Ouvans

Ouvans és un municipi francès situat al departament del Doubs i a la regió de Borgonya - Franc Comtat. L'any 2007 tenia 52 habitants.

## Demografia
### Població

El 2007 la població de fet d'Ouvans era de 52 persones. Hi havia 26 famílies de les quals 8 eren unipersonals (4 homes vivint sols i 4 dones vivint soles), 7 parelles sense fills i 11 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 36 habitatges, 24 eren l'habitatge principal de la família, 8 eren segones residències i 4 estaven desocupats. 28 eren cases i 8 eren apartaments. Dels 24 habitatges principals, 21 estaven ocupats pels seus propietaris i 3 estaven llogats i ocupats pels llogaters; 2 tenien tres cambres, 6 en tenien quatre i 16 en tenien cinc o més. 21 habitatges disposaven pel capbaix d'una plaça de pàrquing. A 14 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ouvans el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 8 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 4 | 45 a 49 | 4 |
| 4 | 40 a 44 | 8 |
| 4 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 8 | 20 a 24 | 0 |
| 8 | 15 a 19 | 12 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 36 persones, 31 eren actives i 5 eren inactives. De les 31 persones actives 30 estaven ocupades (17 homes i 13 dones) i 1 aturada (1 dona i 1 dona). De les 5 persones inactives 2 estaven jubilades, 2 estaven estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.
L'any 2000 a Ouvans hi havia 4 explotacions agrícoles que ocupaven un total de 456 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Ouvans a l'INSEE.
* Évolution et structure de la population Fitxa amb el detall de dades d'Ouvans a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Resolució 153 del Consell de Seguretat de les Nacions Unides

La Resolució 153 del Consell de Seguretat de les Nacions Unides, aprovada per unanimitat el 23 d'agost de 1960, després d'examinar l'aplicació de la República de Gabon per a ser membre de les Nacions Unides, el Consell va recomanar a l'Assemblea general que la República de Gabon fos admesa.

## Vegeu també

* Llista de Resolucions del Consell de Seguretat de les Nacions Unides 101 a 200 (1943 - 1976)

## Referències

* PDF Text de la Resolució a UN.org
# Antena Eltanin

L'Antena d'Eltanin és el nom que se li dona a un estrany objecte ubicat al fons marí, el qual fou fotografiat l'any 1964 pel vaixell d'investigació oceanogràfica de l'Antàrtida conegut com a USNS Eltanin, mentre fotografiava l'oest del Cap d'Hornos.
Donada la seva estructura regular, que manté molta semblança amb la forma d'una antena i la seva posició sota el mar, a una profunditat de 4.115 metres, hi ha qui pensa que es tracta d'un artefacte procedent d'una civilització antiga molt avançada tecnològicament i que ja ha desaparegut (com per exemple la mítica Atlàntida), o bé portada a la Terra per extraterrestres o procedent del futur.
No obstant tot això, ha sigut classificada oficialment com a simplement un exemplar d'esponja Cladorhiza concrescens, la qual fou descrita per primera vegada per l'oceanògraf Alexander Agassiz l'any 1888.

## Referències

* ↑ Brookesmith, Peter. «The Eltanin Enigma». Fortean Times, Maig 2004. Arxivat de l'original el 2013-04-03. [Consulta: 8 desembre 2015].
* ↑ Hatch, Larry. «The Empty Quarter of the Sea Identified!». larryhatch.net (via Internet Archive), Maig 2004. Arxivat de l'original el 2006-07-17. [Consulta: 8 desembre 2015].
* ↑ Hatch, Larry. «The Eltanin Antenna Identified!». larryhatch.net (via Internet Archive), Maig 2004. Arxivat de l'original el 2006-07-17. [Consulta: 8 desembre 2015].
# Dinos Khristianópulos

Konstantinos Dimitriadis (en grec: Κωνσταντίνος Δημητριάδης); Tessalònica, 20 de març de 1931 - 11 d'agost de 2020), més conegut pel pseudònim de Dinos Khristianópulos (en grec: Ντίνος Χριστιανόπουλος), va ser un poeta, novel·lista, folklorista i editor grec. És conegut per la dita: «Van voler enterrar-nos, però no sabien que érem llavor», que prové d'un apariat que va escriure.
Dimitriadis va néixer a Tessalònica el 20 de març de 1931, fill d'un refugiat de Tràcia Oriental. Es va llicenciar en Estudis Clàssics a la Universitat Aristotèlica de Tessalònica el 1955. Va treballar com a bibliotecari del 1958 al 1965.
La seva poesia va estar influenciada per Konstandinos Petru Kavafis i T.S. Eliot. Va ser guardonat amb el Gran Premi Nacional de Literatura el 2011, però es va negar a recollir-lo.

## Traduccions al català

* Regala'm un cos. Prefaci, selecció i traducció de Lucas Gonzalvo Valls; epíleg de Jaume Almirall. Salze Editorial, 2024. ISBN 9788409579150

## Referències

* ↑ Team, ΤοΒΗΜΑ. «Στον Ντίνο Χριστιανόπουλο το Μεγάλο Βραβείο Γραμμάτων 2011» (en grec), 23-01-2012. [Consulta: 22 agost 2022].
* ↑ Ponders, Ash. «On Buried Seeds: The history of ‘They tried to bury us. They didn’t know we were seeds.’» (en anglès). Medium, 27-03-2021. [Consulta: 1r gener 2022].
* ↑ Μυρτσιώτη, Γιώτα. «Ντίνος Χριστιανόπουλος, o αιρετικός της Θεσσαλονίκης | Η ΚΑΘΗΜΕΡΙΝΗ». [Consulta: 22 agost 2022].
* ↑ Demosthenes Kurtovic, "Greek Post-War Writers", Patakis Publications, 2nd ed., Athens 1999, p. 274
* ↑ «Ο Ντίνος Χριστιανόπουλος αρνήθηκε το Μεγάλο Βραβείο Γραμμάτων» (en grec), 23-01-2012. Arxivat de l'original el 2022-08-22. [Consulta: 22 agost 2022].
# Ras Dimasse

Ras Dimasse (àrab: رأس دِيمَاس, Raʾs Dīmmās) és un cap de la costa oriental de Tunísia, al sud de la governació de Monastir. És proper a les ruïnes de Tapsos, on es va lliurar la famosa batalla entre Juli Cèsar i els pompeians. A la vora hi ha la ciutat de Bekalta.
# Zavalino

Zavalino (en rus: Завалино) és un poble de l'óblast de Vladímir, a Rússia, segons el cens del 2010 tenia 23 habitants. Pertany al districte municipal de Koltxúguino.

## Referències

* ↑ «Владимирская губерния. Список населенных мест по сведениям 1859 года.». Arxivat de l'original el 2019-01-14.
* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Parc Municipal de Marxalenes

Dades del contacte i horari
21 de setembre al 20 de març: 09.00 a 18.00 hores. Visites a les alqueries: 10.00 a 14.00 hores i de 15.00 a 18.00 hores.
* Tel. 96.352.54.78 Ext. 4320; 96.327.40.83 Alqueria de Fèlix.
* 46009 Marxalenes, València
El Parc Municipal de Marxalenes és un parc públic al nord de la ciutat de València, al barri de Marxalenes i en menor part a Tormos. De forma aproximadament rectangular, és un dels parcs més grans de la ciutat, amb una extensió de 80.000 metres quadrats. Es troba envoltat al sud i a l'oest per la línia de tramvia i en disposa de dues estacions, la de Marxalenes i la de Reus. L'envolten els carrers de Sant Pancraç, de Lluís Crumiere, de Reus-Ruaya i de l'Estrela. Dins del recinte, hi ha una varietat d'edificis que avui en dia tenen usos didàctics o de manteniment del parc. Entre aquests, es troben les alqueries: la de Barrinto, d'origen medieval, la del Foraster, la de Lluna, la de Bor Baus i la de Félix, una fàbrica d'oli i la primera estació del trenet de València que data de les darreries del segle passat. També al parc són les antigues cotxeres de FGV, que el 2003 foren renovades i convertides en una cafeteria. Altres edificis situats dins del parc són l'aula de la natura, la biblioteca infantil, l'escola de jardineria i instal·lacions esportives on hom practica futbol, tennis i basquet. Finalment, hi ha una zona de jocs infantils.
Pel que fa a la flora, el parc conté exemplars nombrosos de palmera, garrofera, olivera, àlber, roure, fleix, om, carrasca, xop, pi i salze.
Com gran part dels parcs de València, aquest és gestionat per la Fundació Pública Municipal de Parcs i Jardins Singulars.

## Galeria

* Estació del carrer de Reus
* Estació de Marxalenes
* Antiga estació de Marxalenes
* Antiga cotxera dels ferrocarrils de via estreta
* El passeig del Ferrocarril segueix el recorregut de les antigues vies del trenet
* Alqueria de Barrinto
* Alqueria de Fèlix
* Alqueria del Foraster
* Casa de Lluna
* Casa de Voro
* Xop i baladre
* Garroferes
* Olivera de l'alqueria de Barrinto
* Magraner
* Oms
* Xiprers
* Almàssera de l'alqueria de Barrinto
* Antiga fàbrica d'oli dels Alfonso
* El camí de Montanyana donava accés als productes locals, incloent-hi l'oli, a la ciutat de València
* Les hortes hi ocupaven la majoria de la superfície
* Fins a la construcció de l'estació del Pont de Fusta, tot el trànsit dels ferrocarrils de via estreta del nord de València se centrava a Marxalenes

## Referències

* ↑ http://www.ayto-valencia.es/ayuntamiento/webs/estadistica/Cartografia/Dt05Ba4_Tormos.pdf
* 1 2 3 4 5 Plana web oficial de l'ajuntament sobre el parc
* ↑ Pla de renovació de les cotxeres de Marxalenes

## Enllaços externs

* Plana web oficial de l'ajuntament sobre el parc.
Geografia urbana de la ciutat de València :
# Resolució 609 del Consell de Seguretat de les Nacions Unides

La Resolució 609 del Consell de Seguretat de les Nacions Unides, aprovada per unanimitat el 29 de gener de 1988 després de recordar les resolucions anteriors del Consell de Seguretat sobre el tema, així com l'estudi de l'informe del Secretari General de les Nacions Unides sobre la Força Provisional de les Nacions Unides al Líban (FPNUL) aprovada a la resolució 426 (1978), el Consell va decidir ampliar el mandat de la FPNUL durant sis mesos més fins al 31 de juliol de 1988.
El Consell va reiterar el mandat de la Força i va demanar al Secretari General que informés sobre els progressos realitzats respecte a l'aplicació de les resolucions 425 (1978) i 426 (1978).

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Guerra Civil del Líban

## Enllaços externs

* PDF Text de la Resolució a UN.org
# Aragoto

Aragoto (荒事), o estil brusc, és una estil d'actuació kabuki que fa servir kata (formes o moviments) i formes de parlar exagerades i dinàmiques. Sovint els actors aragoto porten un maquillatge vermell o blau molt marcat (kumadori), i duen robes embuatades i engrandides. El terme aragoto és una abreviació d'aramushagoto, que literalment vol dir qüestió de guerrer imprudent.
L'estil el va crear i promoure Ichikawa Danjūrō I, un actor de la regió d'Edo, i han acabat tipificant-lo els seus successors en la línia d'Ichikawa Danjūrō. Papers tals com els protagonistes de Sukeroku i de Shibaraku són especialment representatius d'aquest estil. L'aragoto sovint es contrasta amb l'estil wagoto (suau), que va sorgir cap a la mateixa època i que se centra en una actuació més naturalista.

## Referències

* «Aragoto in Kabuki Glossary» (html). Kabuki21.com. [Consulta: 5 març 2007].
# Dominic Raab

Dominic Rennie Raab (25 de febrer de 1974) és un polític del Partit Conservador britànic que és secretari d'Estat d'Afers Exteriors i Commonwealth des del juliol de 2019. Raab va ser elegit Membre del Parlament (MP) per Esher and Walton el 2010. El 6 d'abril de 2020, Raab va començar a diputar pel primer ministre després que Boris Johnson fos ingressat a la unitat de cures intensives a causa de símptomes persistents i cada cop pitjors de COVID-19.
Va ser nomenat secretari sotsparlamentari d'Estat al Ministeri de Justícia el 12 de maig de 2015. En un canvi del govern de Theresa May més endavant aquell any, va tornar a ser parlamentari ras. Després de les eleccions generals de 2017, Raab va ser nomenat Ministre d'Estat pels tribunals i la justícia. El gener de 2018, Theresa May va canviar el govern i Raab va anar al Ministeri d'Habitatge, Comunitats i Govern Local.
El juliol de 2018, Raab va ser nomenat secretari del Brexit per la primera ministra Theresa May després de la dimissió de David Davis. Raab va dimitir d'aquest càrrec al cap de quatre mesos, en oposició a la proposta d'acord de retirada en què havia estat involucrat negociant amb la UE.
Després que May dimitís el maig de 2019, Raab es va presentar per succeir-la a les primàries del Partit Conservador. Va ser eliminat en la segona votació de parlamentaris conservadors i va donar suport a Boris Johnson, que acabaria guanyant. El 24 de juliol de 2019, Johnson el va nomenar secretari d'estat d'Afers Exteriors i Commonwealth i primer secretari d'Estat, convertint-lo en el viceprimer ministre de facto.

## Referències

* ↑ «Profile: Dominic Raab» (en anglès). BBC News, 06-04-2020. [Consulta: 7 abril 2020].
* ↑ «PM in intensive care as virus symptoms worsen» (en anglès). BBC News, 07-04-2020.
* ↑ Aranda, Quim. «Boris Johnson, traslladat a la unitat de cures intensives davant l'empitjorament de la seva salut». Ara Balears, 06-04-2020. [Consulta: 7 abril 2020].
* ↑ Mason, Rowena; Walker, Peter. «Theresa May promotes rising stars as reshuffle continues» (en anglès), 09-01-2018. [Consulta: 9 juliol 2018].
* ↑ «Theresa May's premiership 'hangs by a thread' as Johnson and Davis quit» (en anglès). Sky News.
* ↑ Raab, Dominic. «Today, I have resigned as Brexit Secretary. I cannot in good conscience support the terms proposed for our deal with the EU. Here is my letter to the PM explaining my reasons, and my enduring respect for her.pic.twitter.com/tf5CUZnnUz» (en anglès). Twitter, 15-11-2018. [Consulta: 7 abril 2020].
* ↑ Saladrigas, Alfons. «Deu contendents s'inscriuen en les primàries amb Boris Johnson de favorit». El Periódico de Catalunya, 10-06-2019. [Consulta: 7 abril 2020].
* ↑ Postico, Daniel. «Johnson consolida el seu lideratge per succeir May - 19 juny 2019». El Punt Avui, 19-06-2019. [Consulta: 7 abril 2020].
* ↑ «Boris Johnson, investit nou primer ministre britànic per la reina Elisabet II». 324cat, 24-07-2019. [Consulta: 7 abril 2020].
* ↑ Stewart, Heather «Javid, Patel and Raab take top posts in Boris Johnson's cabinet» (en anglès). The Guardian, 24-07-2019. ISSN: 0261-3077.
# Rasa de Sant Joan

La Rasa de Sant Joan és un torrent afluent per la dreta del Cardener que fa tot el seu curs pel terme municipal d'Olius.

## Xarxa hidrogràfica

La xarxa hidrogràfica de la Rasa de Sant Joan està integrada per 8 cursos fluvials (5 subsidiaris de 1r nivell i 2 de 2n nivell) que sumen una longitud total de 8.152 m. que transcorren íntegrament pel terme municipal d'Olius.

## Mapa del seu curs

* Mapa de l'ICC

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Yuu Yabuuchi

Yuu Yabuuchi (やぶうち 優, Yabuuchi Yū, nascuda l'1 de desembre de 1969 en Nishinomiya) és una mangaka japonesa que està especialitzat en manga shōjo. Els treballs més famosos de Yuu Yabuchi són Mizuiro Jidai, Shōjo-Shōnen, i Naisho no Tsubomi. El tema central dels seus mangues és el desenvolupament psicològic i emocional dels xics i xiques pre-adolescents i els romanços que sorgixen entre ells. Els seus treballs són precisament populars entra la gent d'eixa franja d'edat que tracta a les seues obres. Rebé en 2009 el Shogakukan Manga Award per manga per a xiquets amb Naisho no Tsubomi.
Els seus temes favorits per dibuixar són els trens i els pardals (especialment el Java Sparrow).

## Treballs

* Kimi ni straight
* Mizuiro Jidai
* Karen
* Onegai! Nulti kun
* Shōjo-Shōnen
* O chara ka hoi
* Midori no tsubasa
* Pure pure
* EVE Shōjo no Tamago
* Naisho no Tsubomi
* Anicon
* Hitohira no Koi ga Furu

## Referències

* ↑ «54th Shogakukan Manga Award Winners Announced». Anime News Network, 21-01-2009. Arxivat de l'original el 2012-06-20. [Consulta: 22 gener 2009].

## Enllaços externs

* Recolzant a Yuu Yabuchi Arxivat 2020-09-22 a Wayback Machine. (lloc web de fans) (japonès)
# Barranc de Ca l'Astor

El barranc de Ca l'Astor és un barranc, afluent del Rialb. Pertany a la conca del Segre, i discorre pels termes municipals d'Abella de la Conca (Pallars Jussà), en terres del poble de Bóixols, i de Coll de Nargó (Alt Urgell), en terres de l'antic terme de Gavarra.
Es forma just a ponent del Coll de Bóixols, rere les roques que delimiten per l'oest el coll, i en davalla en direcció sud-oest, fent bastants retombs. Travessa el Camí de Ca l'Astor, passa pel costat de llevant de la masia de Ca l'Astor, passa per l'extrem de ponent del Bosc de les Colladetes, poc després discorre pel costat de llevant de Casa Mata (o Cal Guitona). De seguida entra en el terme de la Baronia de Rialb, i poc després rep per l'esquerra el barranc de les Colladetes. Finalment, s'aboca en el Rialb just davant d'on va a morir el Camí del Riu, que prové de la Rua.

## Etimologia

El barranc pren el nom de la masia més important a prop de la qual passa, Ca l'Astor.

## Enllaços externs

* El Barranc de Ca l'Astor en el seu entorn, a l'Institut Cartogràfic de Catalunya
# Resolució 607 del Consell de Seguretat de les Nacions Unides

La Resolució 607 del Consell de Seguretat de les Nacions Unides, aprovada per unanimitat el 5 de gener de 1988 després de recordar la Resolució 605 (1987) i informar sobre la decisió de Israel de continuar les deportacions de palestins en els territoris ocupats, el Consell va reafirmar l'aplicabilitat del Quarta Convenció de Ginebra referint-se a la protecció dels civils en temps de guerra.
La resolució demana a Israel que cessi les deportacions i compleixi les seves obligacions derivades de les Convencions de Ginebra. El Consell també va decidir mantenir la situació sota observació.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Primera Intifada

## Referències

* ↑ «S/RES/607(1988)». [Consulta: 20 maig 2021].
* ↑ «Security Council Resolution 607 - UNSCR». [Consulta: 20 maig 2021].

## Enllaços externs

* PDF Text de la Resolució a UN.org
# Aram Khalili

Aram Khalili en persa آرام خلیلی, (n. Bukan, Iran, 28 de juliol de 1989), és un futbolista iranià naturalitzat noruec que juga com a davanter i actualment milita en el Bryne FK de la Primera Divisió de Noruega.

## Referències

* ↑ «Aram Khalili, Football player • Biography & Facts» (en anglès). Biography & Facts. Arxivat de l'original el 2017-12-23 [Consulta: 23 desembre 2017]. Arxivat 2017-12-23 a Wayback Machine.
# Pusarrumas

Pusarrumas (Pu-Šarrumaš) va ser un hipotètic rei pre-hitita que va viure al segle XVII aC, i potser era rei de Kanish i d'Hattusa i també de Kushara. El nom sembla hurrita. Era fill de Tudhalias I i va ser el pare de Papahdilmah.
El seu nom es correspon amb el de l'avi d'Hattusilis I i el del sogre de Labarnas al que va designar successor a la ciutat de Sanawitta (Šanawitta) després que els seus fills es giressin contra ell. Un dels fills, Papahdilmah (l'únic conegut), conservava influència entre els servidors reials i els principals funcionaris i es creu que va aconseguir ser rei, o potser va ser vençut per Labarnas en la lluita pel poder.

## Referències

* ↑ Beckman, Gary (et al.) (eds.). Hittite studies in honor of Harry A. Hoffner Jr.. Winona Lake, Indiana: Eisenbrauns, 2003, p. 18. ISBN 9781575060798.
# Luis Alberto Barbat Hudema

Luis Alberto Barbat Hudema (Montevideo, 17 de juny de 1968) és un ex futbolista internacional uruguaià que jugava a la posició de porter.

## Biografia
### Club

Nascut a Montevideo, Barbat va desenvolupar tota la seva trajectòria futbolística professional en nombrosos clubs d'Amèrica del Sud, sobretot a Colòmbia i a l'Uruguai però també a Xile i a l'Argentina. Amb el club colombià América de Cali va guanyar l'11è títol del campionat d'aquell país.

### Internacional

Barbat va jugar amb la selecció de futbol de l'Uruguai a la Copa Amèrica de futbol 2004, com a conseqüència d'una lesió que patia Fabián Carini. La selecció uruguaiana va acabar tercera en derrotar a Colòmbia per 2-1. Després va ser convocat pel llavors entrenador de la Celeste, Juan Ramón Carrasco, per jugar un partit durant les eliminatòries per a la Copa del Món de futbol de 2006.
El primer partit oficial de Barbat va tenir lloc el 30 d'abril de 1992 contra la selecció de futbol del Brasil, un partit que l'Uruguai va guanyar 1-0.

## Referències

* ↑ http://www.rsssf.com/tablesu/uru-intres1995.html

## Enllaços externs

* Fitxes Selecció de l'Uruguai Arxivat 2007-09-27 a Wayback Machine. (castellà)
# Yuto Nagatomo

Yuto Nagatomo (Saijō, Prefectura d'Ehime, Japó, 12 de setembre de 1986) és un futbolista professional japonès.

## Selecció japonesa

Yuto Nagatomo ha disputat 83 partits amb la selecció japonesa.
El 12 de maig de 2014 s'anuncià la seva inclusió a la llista de 23 jugadors de la selecció japonesa per disputar el Mundial de 2014 al Brasil. Els dorsals van ser anunciats el 25 de maig.

## Referències

* ↑ «World Cup 2014: Kagawa and Yoshida in Japan squad». BBC Sport, 12-05-2014. [Consulta: 12 maig 2014]. (anglès)
* ↑ «SAMURAI BLUE Squad numbers announced for 2014 FIFA World Cup Brazil». Japan Football Association, 25-05-2014 [Consulta: 26 maig 2014]. (anglès)

## Enllaços externs

* National Football Teams
* Japan National Football Team Database
Nagatomo amb el Japó - plantilles de navegació :
Selecció de futbol del Japó – Copa del Món de futbol 2010
1 Narazaki •
2 Abe •
3 Komano •
4 Tulio •
5 Nagatomo •
6 Uchida •
7 Endō •
8 Matsui •
9 Okazaki •
10 S. Nakamura •
11 Tamada •
12 Yano •
13 Iwamasa •
14 K. Nakamura •
15 Konno •
16 Ōkubo •
17 Hasebe •
18 Honda •
19 Morimoto •
20 Inamoto •
21 Kawashima •
22 Nakazawa •
23 Kawaguchi •
Seleccionador: Okada
Selecció de futbol del Japó – Copa del Món de futbol 2014
1 Kawashima •
2 Uchida •
3 G. Sakai •
4 Honda •
5 Nagatomo •
6 Morishige •
7 Endō •
8 Kiyotake •
9 Okazaki •
10 Kagawa •
11 Kakitani •
12 Nishikawa •
13 Ōkubo •
14 Aoyama •
15 Konno •
16 Yamaguchi •
17 Hasebe  •
18 Ōsako •
19 Inoha •
20 Saitō •
21 H. Sakai •
22 Yoshida •
23 Gonda •
Seleccionador: Zaccheroni
Selecció de futbol del Japó – Copa del Món de futbol 2018
1 Kawashima •
2 Ueda •
3 Shoji •
4 Honda •
5 Nagatomo •
6 Endo •
7 Shibasaki •
8 Haraguchi •
9 Okazaki •
10 Kagawa •
11 Usami •
12 Higashiguchi •
13 Muto •
14 Inui •
15 Osako •
16 Yamaguchi •
17 Hasebe  •
18 Oshima •
19 H. Sakai •
20 Makino •
21 G. Sakai •
22 Yoshida •
23 Nakamura •
Seleccionador: Nishino
Selecció de futbol del Japó – Copa del Món de futbol 2022
1 Kawashima •
2 Yamane •
3 Taniguchi •
4 Itakura •
5 Nagatomo •
6 Endo •
7 Shibasaki •
8 Dōan •
9 Mitoma •
10 Minamino •
11 Kubo •
12 Gonda •
13 Morita •
14 J. Ito •
15 Kamada •
16 Tomiyasu •
17 Tanaka •
18 Asano •
19 Sakai •
20 Machino •
21 Ueda •
22 Yoshida  •
23 Schmidt •
24 Soma •
25 Maeda •
26 H. Ito •
Seleccionador: Moriyasu :